छिटपुट बरखा का बावजूद बाढ़ के बढ़ती
July 27, 2011
उत्तरप्रदेश में गंगा, घाघरा, शारदा, आ बूढ़ी गंडक नदियन के पानी लगातार बढ़ल जात बा. नरोरा, हरिद्वार, आ बाणगंगा बैराजन से ढेर पानी छोड़ला चलते संकट अउरी गहिरा गइल बा. बनारस में गंगा किनारे के मंदिर पाँच से छह फुट पानी में डूबल बाड़ी सँ आ आरती अब सीढ़ियन पर ना करके सड़क पर कइल जा रहल बा काहे कि कवनो सीढ़ी लउकत नइखे बाढ़ का पानी से.बलियो में गंगा नदी पूरा उफान पर बाड़ी आ कई जगहा एह पानी के सड़क पर बहे लागे के अनेसा हो गइल बा. गाजीपुर के निचला इलाकन में बाढ़ के पानी घुस चुकल बा. दोसरा तरफ कई दिन से बरखा ना होखला का चलते कुशीनगर में खेत में दरार पड़ गइल बा.
bho_Deva eng_Latn bho_Deva